
                              ŠIAULIŲ LOPŠELIS-DARŽELIS „KREGŽDUTĖ“
[bookmark: _DdeLink__0_1234891086]RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS STEAM FOTOGRAFIJŲ PARODOS „AŠ+GAMTA=STEAM” 
NUOSTATAI
I SKYRIUS
BENDROSIOS NUOSTATOS

1. Respublikinės ikimokyklinio ir priešmokyklinio amžiaus vaikų virtualios STEAM fotografijų parodos „AŠ+GAMTA=STEAM“ nuostatai reglamentuoja tikslą, uždavinius, dalyvius ir organizavimo tvarką.
2. Respublikinę ikimokyklinio ir priešmokyklinio amžiaus vaikų virtualią STEAM fotografijų parodą „AŠ+GAMTA=STEAM“ organizuoja Šiaulių lopšelis-darželis „Kregždutė“. 
3. Parodos eiga susideda iš dviejų etapų:
3.1. Įkvepiantis iššūkis "Pamatyk ir užfiksuok" -  kartu su vaikais nuotraukoje užfiksuoti vieną gamtos reiškinį (pvz. lietus, vaivorykštė, vėjas, šalna, šerkšnas, rudeninių lapų spalvų kaita ir pan.)
3. 2. „STEAM galvosūkis“. Aiškintis kaip atsiranda šis gamtos reiškinys ir pabandyti su vaikais šį reiškinį sukurti grupėje, lauke, namuose ...
4. Informacija apie projektą skelbiama Šiaulių lopšelio-darželio „Kregždutė“ interneto svetainėje https://kregzdute.tavodarzelis.lt 

II SKYRIUS
TIKSLAS IR UŽDAVINIAI

5. Tikslas – integruojant STEAM į ugdymą, sužadinti vaikų smalsumą ir norą stebėti gamtos reiškinius, tyrinėti, patirti atradimo ir pažinimo džiaugsmą.
6. Uždaviniai:
6.1.  Skatinti pastebėti ir fiksuoti gamtos reiškinius (vaivorykštė, neįprastos gyvūnų ar paukščių   kelionės, rūkas, šerkšnas, šalna, debesys, aušra, saulėlydis ir kt.).
6.2.  Kartu su vaikais atlikti veiklas, kuriose vaikai galėtų laisvai tyrinėti, stebėti, eksperimentuoti ir kūrybiškai veikti.
6.3.  Plėtoti bendradarbiavimą tarp šalies ikimokyklinio ugdymo įstaigų, dalintis gerąja patirtimi STEAM ugdymo srityje.

III SKYRIUS
DALYVIAI

7. Respublikinėje ikimokyklinio ir priešmokyklinio amžiaus vaikų virtualioje STEAM fotografijų parodoje „AŠ+GAMTA=STEAM” kviečiami dalyvauti šalies ikimokyklinio ir priešmokyklinio ugdymo įstaigų ugdytiniai, pedagogai.

IV SKYRIUS
ORGANIZAVIMO IR DALYVAVIMO TVARKA

8. Virtualios STEAM fotografijų parodos „AŠ+GAMTA=STEAM” organizatorius – Šiaulių lopšelis-darželis „Kregždutė“, Algirdo Juliaus Greimo g.  60, LT-77164 Šiauliai, Tel. (8 41) 523 829, el. p. kregzdute@splius.lt
9. Virtualios STEAM parodos koordinatorės – Šiaulių lopšelio-darželio „Kregždutė“ ikimokyklinio ugdymo auklėtojos Kristina Miknienė, Ilona Valčiukienė, Rasa Jagminienė, tel.: 865691665
el. p. siauliukregzdute@gmail.com .
10. Projekto trukmė 2021 m. spalio 4 d. – 2021 lapkričio 19 d.
11. Nuotraukų koliažus, kuriuose turi būti užfiksuotas gamtos reiškinys ir atlikta STEAM veikla,  įkelti į socialinę internetinę Facebook grupę „AŠ+GAMTA=STEAM” . 
12. Nuotraukas kelti nuo 2021 spalio  4 d. iki 2021 lapkričio  22 d., nurodant įstaigos pavadinimą, pedagogo vardą ir pavardę, grupės pavadinimą.
13. Nuotraukų koliažai virtualiai parodai turi būti ryškūs ir geros kokybės. Koliažų skaičius neribojamas.
14. [bookmark: _GoBack]Iš parodos dalyvių atsiųstų nuotraukų koliažų bus sukurta el. knyga ir patalpinta paroda lopšelio-darželio „Kregždutė“ interneto svetainėje https://kregzdute.tavodarzelis.lt/ ir darželio Facebook paskyroje https://www.facebook.com/Šiaulių-l-d-Kregždutė  nuo 2021-11-29 iki 2021-12-10. 

V SKYRIUS
BAIGIAMOSIOS NUOSTATOS

15. Parodoje dalyvavusiems pedagogams bus elektroniniu paštu išsiųstos Šiaulių lopšelio-darželio „Kregždutė“ metodinės veiklos pažymos apie dalyvavimą parodoje.
16. Autorius, pateikdamas nuotraukas parodai, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti projektui. Už autorinių teisių pažeidimus atsako nuotraukas pateikę asmenys.
17. Pateikdamas darbus autorius tampa parodos dalyviu.
18. Organizatoriai pasilieka teisę dalyvių nuotraukas naudoti  neatlygintinai, viešai publikuoti darbus, nurodant autorines teises.
19. Darbų atsiuntimas organizatoriams laikomas autorių sutikimu su šiomis sąlygomis.
___________________________

